Tomahawk (cinta)

Iste articlo ye sobre una cinta estausunidense de western de l'anyo 1951: ta atros usos, se veiga Tomahawk (desambigación).

Tomahawk (títol orichinal, estrenada en Aragón con o títol en castellano d'El piel roja, en aragonés O pelleta-roya) ye una cinta de cine de western de cine estausunidense estrenada l'anyo 1951, dirichida por George Sherman seguntes un guión adaptau por Silvia RichardsMaurice Geraghty (basau en una historia de Daniel Jarrett), con una banda sonora orichinal de Hans J. Salter, una dirección de fotografía de Charles P. Boyle, una producción cinematografica de Leonard Goldstein ta la productora cinematografica Universal Pictures y un elenco d'actors d'o cual en fan parte, entre d'atros, Van Heflin, Yvonne De Carlo, Alex Nicol, Preston Foster, Rock Hudson, Arthur Space, Russ Conway, Stuart Randall, Jack Oakie, Tom Tully, John War Eagle, Susan Cabot, Ann Doran y John Sitting Bull.

Jim Bridger, a qui los pelleta-roya claman "Tomahawk", ye lo mas conoixiu y respectau d'os tramperos y comerciants que tienen contacto con os sioux. Bel día plega en a redolada una caravana en a que viacha un espectaclo a cargo de Julie Madden, y encargan que en consire la suya marcha enta un fuerte de l'exercito a un grupo de Caballería mandau por o tenient Dancy. Mientres o viache, lo tenient asasina a un choven nino sioux desarmau nomás que porque yera amán d'os suyoa caballos, pero miente decindo que heba disparau contra un coyote y amaga lo cuerpo d'a victima. Tanimientres, un atro nino sioux ha podiu fuyir y comunica los feitos a la tribu, que a lo día siguient atacan a caravana, en ferindo en o peito con una flecha a Dan, o viello companyero de Julie. Cuan plegan en o fuerte lo medico no quiere operar-lo en estar una operación de risgo. Tanimientres, Julie convence a Bridger ta que l'opere él, con un buen resultau. Bridger li demana a cambio que cudie de Monahseetah, a suya companyera de viache, una choven cheyenne, filla d'o chefe Black Kettle. Monahseetah creye reconoixer a Dancy como un fanatico miembro d'una banda d'asasinos fanaticos con odio racial por os amerindios y ue prenió parte en l'asasinato de su pai, d'a suya chirmana (que yera la muller de Bridger) y d'o suyo sobrino (lo fillo de Bridger). Os sioux fan un seche a lo fuerte, decidius a vengar l'asasinato d'o nino sioux, a la vegada que Dancy, moviu por l'odio y ta amagar o suyo crimen, acusa a Bridger d'estar un espía d'os indios. Finalment, cegau por l'odio, Dancy conduz a un grupo de soldaus a la muerte, en contra d'as órdens recibidas. D'atra man, Julie s'ha enamorau de Bridger y descubre que, contra lo que ella pensaba, Monahseetah no ye la esposa u amant de Bridger, so que la suya cunyada.

A cinta s'ambienta en os anyos 1860 en Wyoming, y las suyas escenas se filmoron en escenarios naturals d'as Black Hills en Dakota d'o Sud, amás d'en os Universal Studios en Universal City en California. Localizacions de Tomahawk en Internet Movie Database.

 Elenco Tomahawk en Internet Movie Database. 
 Actor  Papel  Notas    '''' 

 Se veiga tamién 
 Cine en 1951.
 Cintas de 1951.

 Referencias 

 Vinclos externos 
  Tomahawk en Internet Movie Database.
  Tomahawk en TCM Movie Database.
  Tomahawk en Letterboxd.

Categoría:Cintas ambientadas en Wyoming
Categoría:Cintas ambientadas en os anyos 1860
Categoría:Cintas con banda sonora orichinal de Hans J. Salter
Categoría:Cintas con dirección de fotografía de Charles P. Boyle
Categoría:Cintas con guión de Maurice Geraghty
Categoría:Cintas con guión de Silvia Richards
Categoría:Cintas con montache de Danny B. Landres
Categoría:Cintas de western
Categoría:Cintas d'Estaus Unius
Categoría:Cintas dirichidas por George Sherman
Categoría:Cintas en anglés
Categoría:Cintas en Technicolor
Categoría:Cintas interpretadas por Alex Nicol
Categoría:Cintas interpretadas por Ann Doran
Categoría:Cintas interpretadas por Arthur Space
Categoría:Cintas interpretadas por Jack Oakie
Categoría:Cintas interpretadas por John Sitting Bull
Categoría:Cintas interpretadas por John War Eagle
Categoría:Cintas interpretadas por Preston Foster
Categoría:Cintas interpretadas por Rock Hudson
Categoría:Cintas interpretadas por Russ Conway
Categoría:Cintas interpretadas por Stuart Randall
Categoría:Cintas interpretadas por Susan Cabot
Categoría:Cintas interpretadas por Tom Tully
Categoría:Cintas interpretadas por Van Heflin
Categoría:Cintas interpretadas por Yvonne De Carlo
Categoría:Cintas producidas por Leonard Goldstein
Categoría:Cintas rodadas en Dakota d'o Sud
Categoría:Cintas rodadas en Universal City